
	Tunnikava “ Kas tehisaru on inimesest parem muusik? ”

	TUNNI ÕPIEESMÄRK: õpilased mõistavad, kuidas tehisaru mõjutab erinevaid elukutseid ja oskusi, oskavad analüüsida tehisaru rolli ja teha teadlikke otsuseid oma tulevikuoskuste arendamisel.
KLASS: 10.–11. klass
KÜLALISÕPETAJA: Sander Mölder, muusikaprodutsent
SEOS RÕK-iga: karjääripädevus, digipädevus

	Tunni osad

	Häälestus
	Video vaatamine
	Õpilaste iseseisev töö 

	Tunni teema taust:
	Tehisarust räägitakse palju ja vahel võib tunduda, et varsti teeb see kogu töö meie eest ära. Aga kas see on päriselt nii? Selles e-tundide sarjas räägivad eri valdkondade inimesed, kuidas nad tehisaru juba täna nutikalt kasutavad ning miks on nende enda roll endiselt oluline.

	Häälestus:
	Laske õpilastele 3 laulu (igat umbes 30 sekundit). Õpilaste ülesanne on panna kirja märksõnad, millega nad konkreetset laulu iseloomustaksid. Iga laulu järel arutage klassiruumis, kas see laul on tehisaru loodud või mitte. Arutage ka märksõnade üle, millega õpilased igat laulu kirjeldasid. 
Siin on toodud 3 laulu, mis kõik on tehisaru loodud. Võite kolme hulka panna ka mõne laulu, mis ei ole tehisaru loodud, aga siis tuleks valida vähemtuntum laul, mida õpilased kohe ära ei tunne.
1) Tehisaru loodud laul:
https://www.youtube.com/watch?v=A1pj_i34mXM
2) Tehisaru loodud laul: https://www.youtube.com/watch?v=2c8KuC9CbdI&list=PLCxdPRvRb95sJJBu_HDfRqPG3wyPoX6Nh
3) Tehisaru loodud laul: 
https://www.youtube.com/watch?v=OU71XDWYeIk

	Õpilaste iseseisev töö:

	1. Õpilastel on ette antud olukord: 
Kuulus muusik annab välja laulu, mille viisi on loonud tehisaru, aga sõnad on kirjutanud artist ise. Arutada paarilisega: 1) Kes on laulu autor? 2) Kas kuulajad peaksid teadma, et laul on loodud koos tehisaruga?
2. Rühmatöö, kus 3–4-liikmelistes rühmades tuleb luua koos Suno abiga üks laul. 2 salmi ja refrään tuleb rühmadel endal valmis kirjutada. Seejärel sisestada see Suno programmi ja vaadata, millise viisi see sõnadele juurde annab. Kui sõnad ja refrään on Suno abiga viisi saanud, siis rühmad võiksid arutada: 1) Kas lõpptulemus vastas sellele, mida ette kujutasite? Mis oli teisiti, kui ootasite? 2) Kui saaksite laulu veel edasi arendada, mida muudaksite? 3) Kas teie meelest on loodud laulu hiti potentsiaali? Põhjendage. Klassis võiks rühmade laule ka ühiselt kuulata. Seda võib teha enne kolmandat aruteluküsimust ja koos arutada, kas laulust võiks saada hitt või mitte. 


* Tunnikava on loodud selleks, et pakkuda õpetajatele välja erinevaid variante õpilaste aktiivseks kaasamiseks tunni teemasse. Tunnikava ei pea tingimata kasutama.

